|  |
| --- |
| **1. Strateegia meetme nimetus** |
| Meede 5. ETTEVÕTLUSMEEDE COVID-19 haigust põhjustava koroonaviiruse puhangust tingitud mõjuga tegelemiseks |
| **2. Alameede 5.1 Ettevõtluse investeeringud Covid-19 mõjude leevendamiseks** |
| **3. Meetme eesmärk** |
| * Ettevõtete jätkusuutlikkus ja konkurentsivõime on tagatud |
| **4. Meetme rakendamise vajadus** |
| Antud meede on ellu kutsutud COVID-19 pandeemiast põhjustatud kriisi negatiivsete tagajärgedega toimetulemiseks ettevõtluse valdkonnas. |
| **5. Toetatavad tegevused** |
| Meetmest toetatakse järgmisi tegevusi:   1. ettevõtjate investeeringud seadusest tulenevate nõuete täitmiseks (sh tervisekaitsenõuete, Päästeameti nõuete jms tagamine; õhupuhastusseadmete soetamine ja paigaldamine), 2. investeeringud kaasaegsete tehnoloogiate ja taastuvenergia kasutuselevõtmiseks, 3. investeeringud turismivaldkonna ettevõtluse toetamiseks (shettevõtjate investeeringud internetiühenduse loomiseks ja tõhustamiseks, hoonesiseste internetivõrkude loomiseks, elektrigeneraatorite soetamiseks ja nende kasutuselevõtuga seotud elektrisüsteemide väljaehitamiseks), 4. investeeringud tootmise arendamisse (nt olemasolevatele toodetele lisandväärtuse andmine, kohaliku toidu väärindamine ja tootmine; tooteahela pikendamiseks vajalike seadmete soetamine; veebipõhiste koosolekute ja kaugtöö korraldamiseks ning läbiviimiseks vajaliku tehnika soetamine), 5. sotsiaalse ettevõtluse toetamine (sh investeeringud seadmetesse ja ruumide parendamisse, kogukonnale oluliste madala kasumlikkusega teenuste arendamine) 6. lairiba infrastruktuur |
| **6. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * ettevõtjad * mittetulundusühingud (sh kohalik tegevusgrupp) * sihtasutused |
| **7. Saavutatavad indikaatorid ja sihttasemed** |
| Meetme indikaatorid ja sihttasemed:   * Projektide arv – 15 * Toetuse osakaal – 100% Jõgevamaa arengustrateegias ettenähtud ettevõtlusmeetme taasterahastuse vahenditest tuginedes Maaeluministri 25.05.2021 käskkirjale nr 71 „Kohaliku tegevusgrupi toetuse ja LEADER-projektitoetuse eelarve suurendamine üleminekuperioodiks määratud vahenditest aastateks 2021. ja 2022.“ Lisa 1 |
| **8. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumtoetus 10 000 eurot. Toetuse määr on: Ettevõtetel, MTÜ/ SA ja KOV kuni 60% abikõlblikest tegevustest. |
| **9. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6A. Tegevusvaldkondade mitmekesistamise, väikeettevõtete loomise ja arendamise ning töökohtade loomise hõlbustamine, 6B: Maapiirkondade kohaliku arengu soodustamine, 6C:info- ja kommunikatsioonitehnoloogia kättesaadavuse, kasutamise ja kvaliteedi parandamine maapiirkondades, 5B. energiakasutuse tõhustamine põllumajanduses ja toiduainetetööstuses. |
| **10. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artiklid 17, 19, 20 ja 45. |
| **11. Kohaliku tegevusgrupi nõuded projektitoetuse taotlejale ja toetuse saajale (sh. dokumendid , mida peab projektitoetuse taotleja esitama taotluse esitamisel)** |
| * Tegevuse puhul maksumusega alla 1000 euro käibemaksuta detailne eelarve ja võimalusel hinnapakkumused või viited tegevuse maksumusele * Tegevuste puhul maksumusega üle 1000 kuni 5000 eurot üks hinnapakkumus tegevuse kohta * Tegevuste puhul maksumusega üle 5000 euro käibemaksuta kolm võrreldavat hinnapakkumust * Organisatsiooni tutvustus ja projektijuhi CV |
| 1. **Projektitoetuse taotluste hindamiskriteeriumid** |
| Kriteerium:  1. Projekti vastavus arengustrateegia ja meetme eesmärkidele 30%  2. Projekti mõju ettevõtte arengule 20%.  3. Projekti teostatavus 20%  4. Taotleja jätkusuutlikkus 10%  6. Projekti jätkusuutlikkus 20%  Taotluste hindamisel kasutatakse skaalat 0-4 punkti. Hindamiskomisjoni liikmete hinded iga hindamiskriteeriumi kohta kajastatakse ühtse aritmeetilise keskmisena, mis korrutatakse läbi kriteeriumi osakaaluga ning saadud tulemused summeeritakse koondhindeks. Hinnang taotlusele loetakse positiivseks, kui hindamisel antud koondhinne on vähemalt 2,5. Investeeringuga seotud projektide puhul võib hindamiskomisjon rakendada paikvaatlust. |